News Update: BYD เตรียมลุยเวียดนามเพิ่ม เล็งสร้างโรงงานผลิตส่วนประกอบ ทุ่มงบกว่า $250 ล้าน หวังลดพึ่งพาจีน - FINNOMENA
BYD ผู้ผลิตรถยนต์ไฟฟ้าสัญชาติจีน เตรียมลงทุนสร้างโรงงานผลิตส่วนประกอบรถยนต์ในเวียดนาม หวังลดการพึ่งพาจีน หันไปใช้ซัพพลายเชนในเอเชียตะวันออกเฉียงใต้รองรับการขยายตัวระดับโลกมากขึ้น
13 ม.ค. 2566

BYD ผู้ผลิตรถยนต์ไฟฟ้าสัญชาติจีน เตรียมลงทุนสร้างโรงงานผลิตส่วนประกอบรถยนต์ในเวียดนาม หวังลดการพึ่งพาจีน หันไปใช้ซัพพลายเชนในเอเชียตะวันออกเฉียงใต้รองรับการขยายตัวระดับโลกมากขึ้น
กรุงเทพธุรกิจรายงานโดยอ้างอิงรอยเตอร์ว่า BYD จะลงทุนมากกว่า 250 ล้านดอลลาร์ในภาคเหนือของเวียดนาม ซึ่งก่อนหน้านี้แผนกอิเล็กทรอนิกส์ของบีวายดีผลิตแผงโซลาร์ในเวียดนามอยู่ก่อนแล้ว
ความเคลื่อนไหวนี้ตอกย้ำว่า BYD ต้องการลดการพึ่งพาจีน ท่ามกลางความตึงเครียดระหว่างจีนและสหรัฐฯ รวมถึงความล่าช้าในภาคการผลิตจากการล็อกดาวน์เป็นระยะของรัฐบาลจีนก่อนหน้านี้
ยอดขายรถยนต์ไฟฟ้าของ BYD ในปี 2022 แซงหน้า Tesla กว่า 2 เท่า โดยปัจจุบันกำลังขยายกิจการไปตามประเทศต่างๆ ในเอเชีย เช่น สิงคโปร์และญี่ปุ่น รวมทั้งในยุโรป
กลยุทธ์เด่นที่ BYD และ Tesla มีเหมือนกันและทำให้แตกต่างจากผู้ผลิตรถยนต์เจ้าเดิมคือ ความสามารถในการควบคุมซัพพลายเชน โดยเฉพาะการผลิตแบตเตอรี่
ก่อนหน้านี้ในเดือน ก.ย. ปีที่แล้ว BYD ประกาศว่าจะสร้างโรงงานประกอบรถยนต์ในไทย โดยตั้งเป้าว่าในปี 2024 จะสามารถผลิตได้ปีละ 150,000 คัน ซึ่งข่าวการลงทุนในเวียดนามครั้งนี้ถือเป็นการเพิ่มศักยภาพ ควบคุมต้นทุน และสร้างความหลากหลาย แม้ความต้องการในจีนจะยังแข็งแกร่งก็ตาม
การสร้างโรงงานผลิตในเวียดนามถือเป็นความท้าทายโดยตรงต่อ ‘วินฟาสต์’ ผู้ผลิตรถยนต์ไฟฟ้าเวียดนามที่เริ่มขายรถในปี 2562 และวางแผนขยายกิจการในสหรัฐฯ และยุโรป
แหล่งข่าวระบุว่า BYD กำลังหาเช่าที่ดิน 500 ไร่ในนิคมอุตสาหกรรม เพิ่มขึ้นกว่าสองเท่าจากที่แผนกอิเล็กทรอนิกส์เช่าอยู่แล้ว 375 ไร่ โดยโรงงานในเวียดนามจะส่งชิ้นส่วนมาประกอบในโรงงานที่เมืองไทย
อ้างอิง: https://www.bangkokbiznews.com/world/1047862 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BYD
News Update
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA